અમદાવાદ: શહેરમાં સાયબર ક્રાઈમના બનાવો સતત વધી રહ્યા છે. બેંકમાંથી બોલું છું તેમ કહી એટીએમ નંબર મેળવવા, ફેસબુક ઉપર કોમેન્ટ, ફેક પ્રોફાઈલ તેમજ વોટ્સએપ, ઈ મેઇલ દ્વારા છેતરપિંડી કરવામાં અાવે છે. સાયબર ક્રાઈમની ફરિયાદ કે અરજી સ્થાનિક પોલીસ મથકમાં લેવામાં આવે છે. જોકે સ્થાનિક પોલીસ સ્ટેશનના કેટલાક પોલીસ કર્મીઓને સાયબર ક્રાઈમ ઉકેલવા અંગેનું પૂરતું જ્ઞાન નથી હોતું, માટે સાયબર સેલ દ્વારા શહેરના તમામ પોલીસ સ્ટેશનના પોલીસ કર્મીઓને સાયબર ક્રાઈમ અંગે ટ્રેનિંગ અપાઇ રહી છે.